google/wiki40b huggingface dataset:
Maria Filotti

Utdanning

Etter avsluttet Baccalaureus begynte hun å studere både litteratur og rettsvitenskap ved Universitetet i București, men Ștefan Sihleanu, universitetsprofessor og direktør for Nasjonalteatret i București, og en fjern slektning, overtalte henne til å også begynne i 1903 på Musikk- og Teaterkonservatoriet i București. Der studerte hun skuespillerkunst under bl.a. Aristizza Romanescu og Constantin Nottara. Etterhvert sluttet hun å studere rettsvitenskap, men fortsatte med litteraturstudiene. Etter endt studium på Musikk- og Teaterkonservatoriet i 1906, arbeidet hun først ved Nasjonalteatret i Iași (der hun også studerte på siste året litteratur ved Universitetet i Iași). Fra 1907 var hun ansatt ved Nasjonalteatret i București.
Hun startet teatret «Maria Filotti» som ble bombet i 1944. Sammen med sønnen sin lånte hun penger og bygget et nytt teater etter krigen, men det ble nasjonalisert av kommunistregimet.

Familie

Maria Filotti er mor til forfatteren og produsenten Ion Filotti Cantacuzino og bestemor til skuespilleren Șerban Cantacuzino.
Den usynlige mann (1933)

Handling

Forskeren dr. Jack Griffin, som er assistent hos dr. Cranley og forlovet med hans datter Flora, oppdager et preparat som gjør ham usynlig. Usynligheten skaffer ham problemer og han blir derfor nødt til å skaffe seg en forkledning for å skjule sin tilstand. Han ønsker å gå i dekning for en stund og tar derfor inn på et vertshus på den engelske landsbygda. Men etter noen dager kommer han i konflikt med vertshuseieren og det lokale politiet, og han ender opp som ettersøkt. Han oppsøker sin medassistent dr. Kemp, men Kemp blir redd og forråder ham. Griffin klarer nok en gang å unnslippe politiet, men usynligheten visere seg å ha bivirkninger som tærer på hans forstand. Han blir stormannsgal og får det for seg at han skal bruke evnen til å skaffe seg verdensherredømme. Han dreper flere som kommer i veien for hans planer, men til slutt blir han stanset.

Om filmen

Den usynlige mann fikk mye oppmerksomhet på grunn av spesialeffektene, som var langt forut for sin tid. Den ble populær hos publikum og ble filmselskapet Universals mest populære film siden Frankenstein i 1931.
Filmen har fått så mye som 100 % på Rotten Tomatoes.
Hellfjord

Handling

TV-serien handler om politimannen Salmander fra Oslo, som etter en alvorlig tabbe på jobben blir oppsagt og overført til den fiktive, avsidesliggende finnmarksbygda Hellfjord for å tilbringe den 3 måneder lange oppsigelsestiden. I naturvakre, men mystiske Hellfjord blir han tatt imot av den vulgære og eksentriske lensmannen Kobba, og møter raskt den gløgge journalisten Johanne som har mistanke om at noe skjuler seg under overflaten i bygda.

Produksjon

Serien er skrevet og produsert av Tommy Wirkola, Zahid Ali og Stig Frode Henriksen og ble innspilt i Gryllefjord på Senja, og på Filmcamp i Øverbygd sommeren 2011. Serien ble solgt til utlandet allerede før den var ferdig innspilt. Innspillingen fikk EU-støtte gjennom "Media"-prosjektet på kr. 2 100 000.
Norsk skatterett

Norsk skatterett er de skatterettslige regler i norsk rett. Norsk skatterett er en del av den norske forvaltningsrett.
De praktisk viktigste reglene finnes i skatteloven, skatteforvaltningsloven, merverdiavgiftsloven og de særlige lover om særavgifter, herunder eksempelvis tolloven. I tillegg står Stortingets skattevedtak hvert år sentralt.

Skatterettens plassering i det norske rettssystem

Skatteretten blir omtalt som spesiell forvaltningsrett, og det er en rekke særegne regler som gjelder på skatterettens område som avviker fra de generelle forvaltningsrettslige regler. Blant annet får ikke forvaltningslovens regler anvendelse på skatteloven. I stedet får skatteforvaltningsloven anvendelse. De generelle forvaltningsrettslige prinsipper får likevel anvendelse i stor grad, slik som legalitetsprinsippet og domstolskontroll med forvaltningen.
Skatteretten har også en side mot norsk statsforfatningsrett. Det rettslige grunnlag for skatteretten er gitt av Grunnloven § 75 bokstav a, som gir Stortinget myndighet til å pålegge skatter.
Det er også flere kontaktpunkter mellom norsk privatrett og skatterett. Skattelovgivningen bruker mange privatrettslige ord og uttrykk, og det er som regel privatrettslige disposisjoner som ligger til grunn for hvordan ting bedømmes etter skatteretten.
Ceratinia

Utseende

Små, spinkle sommerfugler med avrundede vinger. Vingene har en ganske smal, mørk kant og er ellers stort sett varselfarget i oransje, svart og gult.

Levevis

Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene lever på planter i søtvierfamilien.
Lolita

Utgivelser

Etter fem års arbeid avsluttet Nabokov Lolita 6. desember 1953. På grunn av bokens tema hadde han til hensikt å utgi den under psevdonym. Manuskriptet ble imidlertid refusert av en rekke forlag, som Viking, Simon & Schuster, New Directions, Farrar, Straus og Doubleday. Etter disse avslagene fikk han gitt boken ut i Frankrike. Takket være hans oversetter Doussia Ergaz nådde den Maurice Girodias i Olympia Press, som gav ut erotisk og avantgarde-litteratur.

Mottakelse

Boken vakte internasjonal oppmerksomhet, men ble ikke utgitt i USA før 1958 på grunn av sine skildringer av et forhold mellom en middelaldrende mann og hans stedatter. Som i flere av Nabokovs romaner er det spenninger mellom fortellerfigurens virkelighetsfremstilling og den virkelighet som kan skimtes av leseren.

Adaptasjoner

Nabokov er oppgitt som opphavsmann til manuskriptet for 1962-filmatiseringen av Lolita, men regissør Stanley Kubrick brukte bare deler av det. I 1974 ble forfatterens originale filmmanuskript utgitt. Boken bygde opprinnelig på manuskriptet Trollmannen fra Paris-tiden i slutten av 1930-årene (senere utgitt separat). I 1984 utarbeiet Edward Albee en sceneversjon av romanen. En mer tro filmversjon ble regissert av Adrian Lyne med Lolita fra 1997.
Innen visse kretser var Nabokov en kjent sommerfuglsamler (lepidopterist), noe han også refererte til i sitt Lolita-manuskript.
Chaplinbiografen Joyce Milton hevdet i biografien Tramp: The Life of Charlie Chaplin at Nabokovs inspirasjon til boken var ekteskapet mellom Charlie Chaplin og Lita Grey fra 1924.

Etymologisk opphav

Navnet «Lolita» er en spansk variant av kvinnenavnet Dolores, med kortform Lola (i betydningen Lille Lola). I tråd med romanens tema og som følge av denne, brukes ordet Lolita i dag som en betegnelse på en seksuelt provoserende ung jente.
Holsteinische Schweiz

Holsteinische Schweiz («Holsteinske Sveits») er et landskap i delstaten Schleswig-Holstein i Tyskland. Området ligger mellom Kiel og Lübeck, og utgjør mesteparten av halvøya Wagrien. Området ble dannet under nedsmeltingen av innlandsisen etter siste istid, og det bølgende landskapet domineres av lave åser, skoger og innsjøer. Bungsberg er med 168 meter det høyeste punktet i Schleswig-Holstein. De største byene er Plön, Malente og Eutin.
Grândola, Vila Morena

Bakgrunn

Sangen ble skrevet i 1972 og ble første gang fremført av Zeca Afonso under en konsert i Galicias hovedstad Santiago de Compostela 10. mai samme år.
Sangens tittel, «Grândola Vila Morena», henviser til den lille byen Grândola, og er en karakteristikk av byen. Vila Morena betyr noe i retning av brune by eller solbrune by. Sangen har en stram form, med firelinjers-strofer, såkalte quatrain. Hvert quatrain følges av et nytt quatrain som gjentar de samme verselinjene, men i motsatt orden. Sangen fremføres i Cante Alentejano-stilen, en polyfon sangsjanger fra Alentejo.

Nellikrevolusjonen

Salazars Estado novo-regime forbød offentlige fremføringer av mange av Zeca Afonsos sanger, med begrunnelsen av at de kunne assosieres med kommunisme. Under en Zeca Afonso-konsert i Lisboa 29. mars 1974 hadde myndighetene satt opp en liste over sanger han ikke fikk fremføre. Overraskende nok var ikke «Grândola Vila Morena» på listen, og sangen avsluttet konserten med felles allsang. I publikum var flere fremtredende soldater og offiserer i militæret, som på denne tiden i all hemmelighet planla et kupp for å styrte diktaturet i landet. Kupplederne besluttet senere at sangen skulle fungere som det hemmelige startsignalet for revolusjonen. 
Startskuddet gikk om kvelden 24. april 1974, i tett samarbeid med den portugisiske radiokanalen Rádio Renascença. Klokken 22.55 spilte kanalen Portugals bidrag til Eurovision Song Contest samme år, «E depois do adeus» med Paulo de Carvalho. Dette var signalet til opprørerne om at de skulle forberede kuppet for å styrte det sittende regimet i landet. 
Like etter midnatt, klokken 00.20 25. april 1974, spilte kanalen «Grândola, Vila Morena». Kringkastingen av sangen var et forhåndsavtalt signal om at kuppet var i gang, og at kuppmakerne hadde begynt å ta kontroll over strategiske institusjoner i landet. Nellikrevolusjonen endte med at diktaturet i landet falt, og siden har «Grândola, Vila Morena» alltid vært forbundet med nellikrevolusjonen og demokratiseringen av Portugal.
Sangen har også senere blitt forbundet med politiske omveltninger i Portugal. 15. februar 2013 ble Portugals statsminister avbrutt demonstranter under en tale i det portugisiske parlamentet. Demonstrantene sto på galleriet og sang «Grândola, Vila Morena» i protest mot økonomiske innsparinger og en stram økonomisk politikk i kjølvannet av finanskrisen.

Sangen ble senere jevnlig sunget under demonstrasjoner og protestaksjoner i landet i tiden etter. Sangen ble også brukt under protester i Madrid i 2013.
Tekstur

Tekstur er et gresk ord som betyr vev eller nett, og brukes i omtale av billedkunst og tildels om moderne skulptur for å beskrive en overflatevirkning.
Den omtales også innen tekstilfag, med ord som glatt, silkeaktig, fluffy, grov, ullen m. fl.
Tekstur kan være glatt, mønstret, tekstilaktig, relieffpreget, ru, sandpapiraktig, røff og flere andre ting som finnes passende når noe skal beskrives. Kunstnere velger selv dette ut fra hvilket inntrykk som tilsiktes. Måten å oppnå en bestemt tekstur, kan være vanlig kjent, men også en del av den enkeltes erfaringer og hemmelig.
Det er det som fins på overflaten av en gjenstand; farger, mønster og visuell design. I dag er tekstur ofte det som brukes i film og spill-verdenen. Et eksempel kan være fra filmen Shrek. Uten tekstur ville ikke Shrek hatt noen farge eller sett skitten og sliten ut.
Angelltrøa

Angelltrøa er en bydel i Trondheim, og ligger mellom Omkjøringsveien (E6), Granåsvegen og Jonsvannsveien. Angelltrøa er en av Trondheims drabantbyer og ble utbygd fra 1960-tallet.
Navnet Angelltrøa stammer fra gården Angelltrøa som i dag ligger ganske inneklemt i bebyggelsen øst for Omkjøringsvegen. Gården ble eid av stiftsprost Jonas Angell (født 16. mars 1742, død desember 1828). Jonas Angell var fetter av Thomas Angell.
Gården het opprinnelig Trøen, senere Angelltrøen og deretter Angelltrøa.
6 generasjoner Lassen har bodd på gården etter at auksjon ble holdt 18. mars 1829.
Hele gårdsanlegget brant ned i 1933. 
Wannskrækk/DumDum Boys spilte tidlig i karrieren på (den nedlagte) Angelltrøa fritidsklubb. Lokalene lå i barnehagen ved siden av Bunnpris.
Granåsveien går gjennom/ved utkanten av Angelltrøa, og Grånåslia ligger her, men Granåsen skisenter (med hoppanlegget) ligger på motsatt side av byen.
Simocrysa

Utbredelse

Slekten er utbredt i Australia.
Curuapira

Utseende

Middelsstore, avlange, grå eller brunlige trebukker. Antennene er tynne og noe lengre enn kroppen. Pronotum er nesten rektangulært, sidene gjerne litt utbuede i den fremre delen og litt innbuede i den bakre. Dekkvingene har litt rundede sider. Artene kan være ensfargede, eller ha fargetegninger i brunt og grått.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt i Mellom- og Sør-Amerika, fra Panama i nord til Bolivia og det sørlige Brasil i sør.
Bregding

Bregding eller sprang er en håndarbeidsteknikk hvor man tråder spennes opp i en ramme og flettes om hverandre til et nett. Man setter tråden opp på en oppstadvev eller tilsvarende og fletter trådene sammen til et bånd eller stoffstykke. Siden tråden er festet oppe og nede, blir det to speilvendte stykker arbeid. Disse kan enten brukes hver for seg, eller, dersom flettingen lukker mellomrommet mellom dem, som ett stykke. Teknikken har mye til felles med firfletting.
De eldste funnene av sprang er fra Egypt omkring år 2000 f.kr, mens de eldste funnene man har fra Norge er fra omkring 300-400 e.kr. Man har også funnet gjenstander i sprang på Osebergskipet.
Teknikken har i Norge vært mye brukt til å lage pyntegjenstander som duker, pyntehåndklær, gardiner osv.
Douglasbreen

Douglasbreen er en isbre som flyter øst-nordøstover gjennom det sentrale Werner Mountains i Palmer Land i Antarktis. Isbreen flyter sammen med Bryanbreen like nord for Mount Broome hvor denne møter New Bedfordfjorden.
Breen ble kartlagt av U.S. Geological Survey etter landmålinger og flyfoto tatt av U.S. Navy i 1961–67, og navnsatt av Advisory Committee on Antarctic Names etter Everett L. Douglas, biolog ved Palmer-stasjonen sommeren 1967–68.
Yunnanost

Yunnanost er en melkebasert ost fra provinsen Yunnan i Kina. Den har en rekke navn lokalt, blant annet det generelle ordet for ost på kinesisk, rulao (乳酪,  rǔlào). Den produseres ved å blande melk fra vannbøffel med eddik fra ris. Den serveres som regel stekt, og ofte dyppet i krydder, vanligvis i sort pepper.
IAESTE

Historie

IAESTE ble grunnlagt i 1948 på Imperial College London. Norge var ett av ti europeiske land som var med fra starten, representert ved Hans Breder på møtet i London. Møtet var et tiltak for å fremme økt forståelse mellom land og kulturer etter den annen verdenskrig. Siden 1948 har organisasjonen vokst til å inkludere mer enn 85 land på verdensbasis, og utvekslet i overkant av 300 000 studenter.
Hvert år utveksler IAESTE omtrent 6 000 studenter på verdensbasis, hvorav omtrent 100-120 er norske, og ytterligere 100-120 utenlandske studenter får oppleve Norge. IAESTE Norge har siden oppstarten i 1948 vært drevet av studenter.

Organisasjonsstruktur

IAESTE Norge er studentdrevet og består av omtrent 160 medlemmer fordelt på syv lokalkomiteer over hele landet. Nasjonalkomiteen består av lederne av de syv lokalkomiteene, samt National Secretary som er betegnelsen på den nasjonale lederen. Lederverv og øvrige verv i IAESTE er ubetalt og av ett-årig varighet, og studentene tar beslutninger, organiserer traineene og administrerer inntektene.  IAESTE Norge har én ansatt sekretariatsleder som holder  kontakt med øvrige land, administrerer papirarbeid i forbindelse med utvekslingen og sikrer kontinuitet i organisasjonen.
Studentsamskipnaden i Trondheim var IAESTE Norges mororganisasjon mellom 1948 og 2017. Fra 2017 er IAESTE Norge lagt under NTNU.
Oncolex

Oncolex er et gratis nettbasert oppslagsverk om diagnostikk og behandling av kreft. Nettsiden er utarbeidet av Institutt for kreftgenetikk og informatikk ved Oslo universitetssykehus HF, med finansiering fra Helse Sør-Øst RHF.
Målet med nettsiden er å gi helsepersonell – og andre – tilgang på informasjon om kreft. Informasjon som til enhver tid er utviklet og oppdatert i samarbeid med de fremste ekspertene på sitt fagområde.
Nettsiden er rikt illustrert med tegninger, foto, animasjoner og video.
Oncolex.no ble lansert 26. april 2006. Engelsk versjon av nettsiden, oncolex.org   ble lansert i mai 2012.
Ansvarlig redaktør er professor Håvard E. Danielsen, instituttsjef, Institutt for kreftegenetikk og informatikk ved Oslo universitetssykehus HF.

Innhold

Oncolex.no inneholder bakgrunnsstoff om de ulike krefttypene, beskrivelser av prosedyrer innen diagnostikk, kirurgi, medikamentell behandling, strålebehandling og støttebehandling, pasientinformasjon og Nasjonalt Register for Medikamentell Kreftbehandling.
Joaquín Sánchez Rodríguez

Landslaget

Han debuterte for Spanias A-landslag 13. februar 2002 mot Portugal. Kampen endte 1–1, og siden har han fått flere kamper og noen mål for Spania. Han var med i Spanias VM-tropp i 2002 bare 20 år gammel og fikk sjansen i en gruppespillkamp, der han imponerte. Han fikk også sjansen i kvartfinalen mot Sør-Korea. Joaquín var kampens store spiller, men ble syndebukk da Spania tapte 5–3 på straffer. Han var også med i EM 2004 i Portugal, Spania røk ut allerede i gruppespillet og måtte reise hjem etter en skuffende innsats. Han var også med i VM-2006 i Tyskland, der ble de gruppevinnere, men røk ut i åttendedelsfinalen mot Frankrike.
Automeropsis umbrata

Utseende

En middelsstor påfuglspinner med øyeflekker på bakvingene. Forvingen er tilspisset og litt sigdformet hos begge kjønn, gråbrun med to tynne, vage, brune tverrlinjer. Bakvingens grunnfarge er brunlig langs kantene, okerfarget i midten, med en nokså stor, svart øyeflekk med lys kjerne, og to brunsvarte tverrbånd langs ytterkanten.

Levevis

Den lever i skog.

Utbredelse

Arten lever i Brasil.
Mutianyu

Mutianyu (kinesisk: 慕田峪, pinyin: Mùtiányù) er en sektor av Den kinesiske mur i nærheten av den kinesiske hovedstad. Den befinner seg i fylket Huairou ca. 70 km nordøst for Beijing. Mutianyu-sektoren av muren er knyttet til Juyongguanpasset i vest og Gubeikou-porten i øst. Den er en av de best bevarte sektorer av den store kinesiske mur. 
Dette stykket av muren ble først anlagt på midten av 500-tallet under Det nordlige Qi, Mutianyu-sektoren er dermed eldre enn sektoren ved Badaling, som ligger nærmere Beijing og er et mye mer besøkt utfluktsmål for tusister.  Under Ming-dynastiet fikk dette avsnittet så en ny og kraftigere mur, med den gamle muren som fundament, under tilsyn av general Xu Da. I 1404 anla man et passeringspunkt i et pass mer. I 1569 ble muren igjen omgygd og styrket, og det er den som nå står. Selv om man også har restaurert muren her, er dette det avsnittet hvor den gamle Ming-muren er best bevart. 
Buren er for det meste av granitt, og er 7-8 meter høy og er 4-5 meter bred på toppen. 
Sammenlignet med andre sektorer av muren, har Mutanyu-stykket en rekke unike særtrekk. Vakttårnene er plassert særlig tett. På edt strekk på 2.250 meter er det 22 vakttårn. Både indre og ytre parapet har skyteskår, slik at man lett kan avfyre skudd mot angripere også fra sør. Dette er et meget sjeldent syn ellers langs muren. Mutanyupasset bevoktes av tre vakttårn; et stort i midten og to mindre på hver sin side. Anleggsmåten og forbindelsen mellom de tre tårnene er særlig spesielle for muren her.  
Denne delen av muren er omgitt av skoger; over 90 prosent av området langs muren er skogkledt.
Sektoren er åpen for besøkende; lettest adkomst opp, og ned, er ved en taubane. Man kan dessuten komme seg ned med vogner som går på spor ned fjellsiden.   
Landsbyen Mutianyu under muren er blitt utropt av myndighetene til en modellandsby, på grunn av sitt glasshåndverk og turismen.
Plácido Rosas (Uruguay)

Transport

Ruta 18 forbinder Plácido Rosas med Mendizábal, Estación Rincón og Vergara i Treinta y Tres-departementet.
Garnisons Kirkegård

Garnisons Kirkegård er en begravelsesplass på Dag Hammerskjölds Allé i København.
Kirkegården har tilknytning til det danske militærets historie, men mange sivile kjente dansker hviler også her.
Jonathan Soriano

Karriere

Til tross for at Soriano spiller i Barça Atlètic, er han faktisk en del av erkerivalen RCD Espanyols juniorarkademi. Han gjorde sin debut for klubbens førstelag da han fremdeles spilte for reservelaget, i sesongen 2002/2003. Soriano ble værende i Espanyol fra 2001 til 2009, da han skiftet over til klubbens erkerival FC Barcelona. I løpet av denne tiden hadde han spilt 69 kamper for Espanyols reservelag, og funnet veien til nettmaskene 32 ganger. Før førstelaget fikk han prøve seg 43 ganger, hvor han scoret tre mål.
Før Soriano skiftet beite til FC Barcelona i 2009, var han imidlertid innom flere mindre klubber på lån. I 2006 fikk han blant annet 17 opptredener for den andalucíanske klubben Almería, hvor det ble nettsus seks ganger. Året etter ble han lånt ut til Polo Ejido. Her spilte han 12 kamper, og scoret to mål. I begynnelsen av 2009, før han senere det samme året skiftet beite til FC Barcelona, fikk han prøve seg i Albacete. Hos de hvite ble det 11 opptredener og totalt ett mål.
I slutten av juli 2009 ble det altså en offisiell overgang fra Espanyol til den katalanske stormakten FC Barcelona, hvor han var ment som en forsterkning til klubbens reservelag, Barça Atlètic. Han gjorde sin debut for klubbens førstelag den 28. oktober 2009 mot Cultural Leonesa.
Eburella

Utseende

Middelsstore, slanke og spinkle trebukker. De er lyst gulbrunlige på farge med to par lyse flekker på dekkvingene, disse har mørk rand. Antennene er tynne og lengre enn kroppen. Pronotum er mye lengre enn bredt, litt smalere enn dekkvingene, med en liten, butt tann midt på hver side noe bak midten.

Levevis

Larvene lever i død ved, mest av løvtrær.

Utbredelse

Gruppen er utbredt fra Colombia i nord til Bolivia i sør.
Pachystolini

Utseende

Små til middelsstore, brunlige trebukker. Kroppsformen er sylindrisk. Dekkvingene har ofte lysere tegninger.

Levevis

Som de fleste andre trebukker borer larvene i ved.

Utbredelse

Gruppen er utbredt i Afrika.
Kakao musikk

Kakao Musikk var et norsk plateselskap og musikkollektiv basert i Trondheim, grunnlagt i 2010 og avviklet i 2015. Musikkollektivet ga ut utgivelser med bla. Sigurd Julius, The Daily Hum, LOVELOVELOVE, Broen, MIO, Disko Slam, Tremoro Tarantura, og drev konsertserien «På en Torsdag» på Café Løkka og «I Godt Selskap». I 2013 vant Kakao Musikk NTNU Musikknæringspris sammen med Riot Factory.
Solsikkeslekten

Etymologi

Ordet «solsikke» er en omskrivning av latinske solsequium, av sol, «sol» – og sequi, «følge». Navnet spiller på at solsikker vender seg etter sola.
Det vitenskapelige navnet Helianthus kommer av gresk ήλιος, hēlios, «sol», og ανθός, anthos, «blomst».